United 93

United 93 er en amerikansk film fra 2006. Filmen er et dokumentardrama skrevet og regissert av Paul Greengrass og omhandler hendelser som fant sted om bord på United Airlines Flight 93 som ble kapret i forbindelsen med terrorangrepet på World Trade Center den 11. september 2001.

Filmen prøver på en mest mulig virkelighetstro måte å fremstille det som har blitt kjent som et heroisk øyeblikk om bord på det kaprede flyet (det er brukt noe fantasi). Ifølge de som lagde filmen så har filmen blitt lagd i samarbeid med familiene til de avdøde passasjerene.Fire år senere, sett fra kabinens synsvinkel av 9/11 1. januar, 2006 The New York Times artikkel

United 93 hadde premiere den 26. april 2006 på Tribeca-filmfestivalen i New York City, en festival som ble etablert for å feire New Yorks stilling som et sentrum for filmmakere, og for å bidra til det langvarige prosjektet med å gjenoppbygge nedre Manhattan.Drama fra 9/11-flydrama åpner NY-filmfestival 29. mars, 2006 Reuters artikkel

Filmen gikk over hele Nord-Amerika den 28. april 2006. Ti prosent av fortjenesten fra den tre dager lange åpningshelga ble lovet som donasjon til å lage et minnemerke for ofrene etter Flight 93.En mørk dag kom på gjenbesøk 10. april,  Newsweek Den totale inntjeningen frem til begynnelsen av mars 2007 var på 31,4 millioner USD i USA, og 76,2 millioner USD på verdensbasis.msnbcBox Office mojo - United 93

 Historien 
Filmen starter tidlig om morgenen den 11. september 2001 når kaprerne ber i hotellrommene sine, og når flypersonellet og passasjerene til flyvning 93 gjør seg klar på flyplassen. Vi ser også medarbeiderne i lufttrafikkontrollen begynner sin daglige rutine (Inkludert Ben Sliney), hvor de første hintene til at noe er galt er i gjære kommer frem.

Flight 93 tar av litt senere på grunn av forsinkelse på Newark Liberty internasjonale lufthavn. Ikke lenge etter flyr det første flyet inn i World Trade Center. Det ser først ut til å være en ulykke, men andre trafikkontrollører er sikre på at noe er galt, og hele det amerikanske luftforsvaret kommer på banen. Kort tid før det første flyet treffer World Trade Center flyr United 93 like ved, og kaprer Ziad Jarrah ser ut av vinduet for å se om det har blitt truffet ennå.

Om bord på Flight 93 så nøler kaprerne og er uenige om når det er best å slå til. Til slutt stormer én av terroristene inn på toalettet, lager en kunstig bombe ut av modelleire og elektriske kabler, og gir signalet. De andre terroristene stormer dermed førerkabinen og bruker kniver til å både skremme flypersonellet og til å drepe én passasjer. Inne i førerkabinen legger de et bilde av U. S. Capitol, deres mål, på flyets dashbord.

Mye på grunn av den voksende uroen blant Sliney og hans menn, er koordineringen med flystyrkene rotete, og det er enkelt og greit ikke nok fly klare, eller bevæpnet, til å kunne besvare luftkapringen. Sliney bestemmer seg sporenstreks for å stenge all flytrafikk i USA og å sette alle fly på bakken.

Kaprerne hindrer ikke passasjerene fra å ta telefonsamtaler gjennom GTE Airfone-systemet som er om bord. Etter at de har hørt om krasjene i WTC så forstår passasjerene og personellet at de vil dø hvis de ikke foretar seg noe, og til slutt velger de å storme førerkabinen og forsøke å ta over styringen på flyet igjen. Passasjerene tar en siste telefon til venner og familie hvor de redegjør for sine intensjoner. Det gjenværende personellet samler det de har av våpen: bestikk, vinflasker og en brannslukker.

Når de finner ut at en av passasjerene kan fly et fly (Selv om han aldri har flydd et kommersielt fly), får gruppen håp om at de i det minste skal greie å kontrollere flyet. De diskuterer om hvorvidt bomben er ekte eller falsk før de bestemmer seg for sitt motangrep ved å overmanne mannen med bomben. Idet de stormer mot terroristen med bomben, fekter han kniven desperat mot dem, men blir sparket og overmannet av passasjerene. En passasjer river bomben fra hverandre og skriker: «Den er ikke ekte! Bomben er falsk!». Den andre terroristen som var i hoveddelen av flyet prøver nå å komme seg inn i førerkabinen med kniven som beskyttelse, og griper mattrallen som han dytter mot de forfølgende passasjerene. Han støter mot dem med kniven. Passasjeren får tak i trallen og bruker den som et våpen mot ham. Terroristen sprayer da passasjerene ned med en brannslukker, men strevet hans er bortkastet, og passasjerene overmanner han, en av dem får grep på hodet hans og knekker nakken hans.

Siden noen av passasjerene prøver å bryte seg inn i førerkabinen ved hjelp av en tralle så begynner kapreren å styre flyet vilt, i et forsøk på å avskjære passasjerene fra å komme inn i førerkabinen. De gir seg til med å sparke døren inn. De to resterende terroristene på innsiden vet at passasjerene kommer til å storme førerkabinen, så de tar på seg sikkerhetsbeltene i et siste forsøk på å gjøre det vanskeligere for passasjerene å få tilbake kontrollen over flyet. Når passasjerene lykkes i å komme inn i førerkabinen så går de for å få kontroll over flyet, samtidig som de kjemper mot terroristene. Dette resulterer i at flyet bikker over, og til slutt flyr det med nesen rett mot bakken. Lyden av skrikende passasjerer og terrorister forsvinner gradvis. Vi ser bakken komme i stor fart mot skjermen, og idet sammenstøtet nesten skjer blir skjermen svart.

 Medvirkende 

 Skuespiller  Rolle i virkelige verden Christian Clemenson  Tom Burnett Trish Gates  Sandra Bradshaw David Alan Basche  Todd Beamer Cheyenne Jackson  Mark Bingham Opal Alladin  CeeCee Lyles Starla Benford  Wanda Anita Green  J.J. Johnson  Kaptein Jason Dahl Nancy McDoniel  Lorraine G. Bay  Polly Adams  Deborah Welsh  Richard Bekins  William Joseph Cashman  Susan Blommaert  Jane Folger Ray Charleson  Joseph DeLuca  Gary Commock  Førsteoffiser LeRoy Homer  Liza Colón-Zayas  Waleska Martinez Lorna Dallas  Linda Gronlund  Denny Dillon  Colleen Fraser Trieste Kelly Dunn  Deora Frances Bodley Kate Jennings Grant  Lauren Catuzzi Grandcolas Peter Hermann  Jeremy Glick Tara Hugo  Kristin White Gould  Marceline Hugot  Georgine Rose Corrigan  Joe Jamrog  John Talignani  Corey Johnson  Louis J. Nacke, II  Masato Kamo  Toshiya Kuge Becky London  Jean Headley Peterson  Peter Marinker  Andrew Garcia Jodie Lynne McClintock  Marion R. Britton Libby Morris  Hilda Marcin

 Skuespiller  Rolle i virkelige verden Tom O'Rourke  Donald Peterson  Simon Poland  Alan Anthony Beaven  David Rasche  Donald Freeman Greene  Erich Redman  Christian Adams  Michael J. Reynolds  Patrick Joseph Driscoll  John Rothman  Edward P. Felt Daniel Sauli  Richard Guadagno Rebecca Schull  Patricia Cushing  Chloe Sirene  Honor Elizabeth Wainio Olivia Thirlby  Nicole Carol Miller  Chip Zien  Mark Rothenberg  Leigh Zimmerman  Christine Snyder  Khalid Abdalla  Ziad Jarrah Lewis Alsamari  Saeed Al Ghamdi  Omar Berdouni  Ahmed Al Haznawi  Jamie Harding  Ahmed al-Nami  Thomas Roberts  Seg selv  Michael Bencal  Boston 3  Tom Fitzgerald  Boston 5  Bard Marques  Boston 6  John Moraitis  Tilsynsmann Scott Tourin  Boston-kontrollør 5  Amanda Boxer  Cleveland-tilsynsmann Morgan Deare  Cleveland-tilsynsmann Daniel Fraser  Cleveland-kontrollør Ben Sliney  Seg selv Tobin Miller  Seg selv Rich Sullivan  Seg selv 

 Skuespiller  Rolle i virkelige verden Tony Smith  Seg selv Michael Bofshever  John White Carol Bento  Herndon 1  Robert Serviss  Herndon Command Center ATC Matt Siebert  Herndon 2  Peter Wong  Herndon 5  James Fox  Seg selv (som Major James Fox)  Shawna Fox  Seg selv Jeremy Powell  Seg selv (som førsteløytnant Jeremy Powell)  Patrick St. Esprit  Kevin Nasypany  Gregg Henry  Robert Marr  Karen Kirkpatrick  Dawn Doskins Curt Applegate  Seg selv  Kevin Delaney  New York-kontrollør John Kaplun  New York-kontrollør Greg Callahan  Seg selv  John E. Smith  New York-kontrollør Peter Pellicane  Paul Thumser  Rick Tepper  Seg selv  Bill Walsh  Newark-tilsynsmann Craig Woythaler  Matt Hall (Scener slettet)  Susie Gossling Valerio  Herndon-kontrollør (uoppført)  Dennis Karagovalis  Flypersonell (uoppført)  Jeff Lipman  NEADS - Misilkontrollør (uoppført)  Matthew E. Parr  Herndon ATC-operatør (uoppført)  Joey Sontz Newark-passasjer (uoppført)

 Referanser 

 Eksterne lenker  



Kategori:Filmer fra 2006
Kategori:Dramafilmer fra USA
Kategori:Filmer basert på virkelige hendelser
Kategori:Arabiskspråklige filmer
Kategori:Engelskspråklige filmer
Kategori:Filmer om terrorangrepene 11. september 2001